CELEX: 52020PC0435
Language: sl
Date: 2020-08-28
Title: Predlog IZVEDBENI SKLEP SVETA o dovoljenju Nemčiji, da v skladu s členom 19 Direktive 2003/96/ES uporabi znižano stopnjo obdavčitve za električno energijo, neposredno zagotovljeno plovilom med privezom v pristanišču

EVROPSKA KOMISIJA
            Bruselj, 28.8.2020
            COM(2020) 435 final
            2020/0207(NLE)
            Predlog
            IZVEDBENI SKLEP SVETA
            o dovoljenju Nemčiji, da v skladu s členom 19 Direktive 2003/96/ES uporabi znižano stopnjo obdavčitve za električno energijo, neposredno zagotovljeno plovilom med privezom v pristanišču
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               
                  Obdavčitev energentov in električne energije v Uniji ureja Direktiva Sveta 2003/96/ES z dne 27. oktobra 2003 o prestrukturiranju okvira Skupnosti za obdavčitev energentov in električne energije
                     1
                   (v nadaljnjem besedilu: direktiva o obdavčitvi energije ali Direktiva).
               
               
                  V skladu s členom 19(1) Direktive, poleg določb zlasti iz členov 5, 15 in 17, lahko Svet na predlog Komisije kateri koli državi članici soglasno dovoli uvedbo nadaljnjih izjem ali znižanj ravni obdavčitve zaradi upoštevanja posebnih politik.
               
               
                  Nemčiji je bila z Izvedbenim sklepom Sveta 2014/722/EU z dne 14. oktobra 2014
                     2
                   (pred tem pa z Izvedbenim sklepom Sveta 2011/445/EU z dne 12. julija 2011
                     3
                  ) že dovoljena uporaba znižane stopnje obdavčitve za električno energijo, neposredno zagotovljeno plovilom med privezom v pristanišču, razen za plovila za zasebne namene
                     4
                   (v nadaljnjem besedilu: električna energija z obrežja).
               
               
                  Cilj tega predloga je podaljšati to dovoljenje, kot je zahtevala Nemčija, glede na to, da sedanje odstopanje preneha veljati 16. julija 2020. 
               
               
                  Nemški organi so z dopisom z dne 29. januarja 2020 Komisijo obvestili, da nameravajo sedanji ukrep podaljšati do 31. decembra 2025. Z dopisom z dne 30. aprila 2020 so predložili dodatne informacije.
               
               
                  Nemčija želi, da se ji podaljša dovoljenje za uporabo znižane davčne stopnje v višini 0,50 EUR/MWh, ki je enaka najnižji stopnji obdavčitve električne energije za poslovno uporabo, kot je določena v Direktivi, za dobavo električne energije z obrežja plovilom
                     5
                  , ki se uporabljajo izključno v komercialne namene v morjih in celinskih vodah Unije (vključno z ribolovom)
                     6
                  .
               
               
                  Zahtevano obdobje veljavnosti je od 17. julija 2020, da se zagotovi kontinuiteta z veljavnim odstopanjem, do 31. decembra 2025, kar je znotraj najdaljšega dovoljenega obdobja iz člena 19 direktive o obdavčitvi energije.
               
               
                  Namen tega znižanja je nadaljnje zagotavljanje gospodarske spodbude za uvedbo in uporabo električne energije z obrežja, da se zmanjša onesnaževanje zraka v pristaniških mestih, izboljša kakovost zraka v lokalnem okolju in zmanjša hrup v korist zdravja prebivalcev.
               
               
                  Cilj ukrepa, ki naj bi ga uporabila Nemčija, je tudi zmanjšati vpliv vodnega prometa na okolje.
               
               
                  Nemčija želi z zahtevanim ukrepom ohraniti spodbudo za uporabo električne energije z obrežja, ki pomeni manjše onesnaževanje v primerjavi s proizvodnjo električne energije na krovu plovil med privezom v pristanišču. Kot je navedeno v zahtevku, standardna stopnja davka na električno energijo v Nemčiji znaša 20,50 EUR/MWh. Davčna ugodnost trenutno znaša 20,00 EUR/MWh. To pomeni, da se upravičencem zaračunava veljavna najnižja davčna stopnja EU za električno energijo v skladu z direktivo o obdavčitvi energije v višini 0,50 EUR/MWh (kot je določena za poslovno uporabo v členu 10(1) in Preglednici C Priloge I k Direktivi). Nemčija omogoča davčne ugodnosti v obliki znižane davčne stopnje, zaračunane pri dobavi (potrebno je dovoljenje), ali vračila davka.
               
               
                  Po drugi strani pa morajo države članice v skladu s členom 14(1)(c) direktive o obdavčitvi energije iz obdavčitve izvzeti energente, ki se uporabljajo za proizvodnjo električne energije na krovu ladij med privezom v pristaniščih. V skladu s členom 15(1)(f) Direktive lahko izvzamejo tudi električno energijo, proizvedeno na krovu ladij za plovbo po celinskih plovnih poteh. Nemčija je potrdila prenos slednje neobvezne izjeme.
               
               
                  Nemški organi so navedli, da se znižanje davka uporablja za vse ladje, razen za plovila za zasebne namene, kar pomeni, da lahko znižanje davka izkoristijo vse ladje, ki plujejo v komercialne namene, ne glede na velikost ali zastavo. Vendar za plovila uporaba električne energije z obrežja ni obvezna.
               
               
                  Kot je navedeno v zahtevku, se je število upravičencev od začetka veljavnosti sheme leta 2011 znatno povečalo; v sektorju plovbe po celinskih plovnih poteh lahko skoraj vsa plovila kupijo električno energijo z obrežja, v pomorskem sektorju pa je trenutno le zelo malo naprav, ki niso namenjene otoškim trajektom. Glede na razpoložljive podatke je za plovbo po celinskih vodah na voljo 454 operativnih naprav, 385 se jih načrtuje, obstaja pa še potencial za dodatnih 115 naprav. V morskih pristaniščih je na voljo 240 operativnih naprav (od tega jih je 237 namenjenih trajektom za prevoz do otokov), 30 se jih načrtuje (večinoma za potniške ladje za križarjenje in kontejnerske ladje), obstaja pa še potencial za dodatnih 32 naprav.
               
               
                  Nemški organi so kot oceno davčnih izdatkov zaradi ukrepa izračunali izgubo davčnih prihodkov na podlagi količine električne energije, porabljene v okviru ugodnosti, in zneska ugodnosti. Davčna olajšava trenutno znaša 20,00 EUR/MWh (standardna davčna stopnja, kot je bilo navedeno zgoraj, je 20,50 EUR/MWh). Leta 2019 je bila v pristaniščih zagotovljena električna energija z obrežja v vrednosti 79 302 MWh. Ob upoštevanju davčne olajšave to pomeni izgubo davčnih prihodkov za leto 2019 v višini 1 586 milijonov EUR. Ob predpostavki, da se bo v prihodnosti uporaba električne energije z obrežja zaradi podpornih ukrepov povečala, se za prihodnja leta ocenjuje, da bo izguba znašala 2 milijona EUR na leto.
               
               
                  Nemčija je zahtevala, da se dovoljenje odobri od 17. julija 2020 do 31. decembra 2025, brez prekinitve sedanjega odstopanja in v okviru najdaljšega dovoljenega obdobja, določenega v členu 19(2) Direktive.
               
               
                  Nemčija želi z znižanjem davka upravljavce plovil spodbuditi k uporabi električne energije z obrežja, da bi se zmanjšale emisije v zrak in hrup zaradi zgorevanja goriv v plovilih med privezom ter emisije CO2. Uporaba znižane davčne stopnje bi okrepila konkurenčnost električne energije z obrežja v primerjavi z uporabo goriv iz tankov na krovu, ki je oproščena davka. 
               
            
         
         
            
               •Skladnost z veljavnimi predpisi s področja zadevne politike
            
            
               
                  Obdavčitev električne energije ureja Direktiva 2003/96/ES, zlasti člen 10 Direktive.  Člen 14(1)(c) določa obvezno oprostitev davka za električno energijo, proizvedeno na krovu plovila. Členi 5, 15 in 17 določajo možnost, da države članice uporabijo različne stopnje obdavčitve, vključno z izjemami in znižanji, za nekatere uporabe električne energije. Vendar takšne določbe ne določajo znižanja ravni obdavčitve električne energije z obrežja.
               
               
                  Po navedbah nemških organov ukrep pomeni državno pomoč in spada na področje uporabe zakonodaje EU v zvezi s tem vprašanjem; natančneje, shema se je štela za primerno in je bila priglašena v skladu s členom 25 Uredbe Komisije (ES) št. 800/2008
                     7
                  , ki je zdaj nadomeščena z Uredbo Komisije št. 651/2014/EU
                     8
                  , kot je natančneje opredeljeno v nadaljevanju.
               
               
                  Določbe direktive o obdavčitvi energije
               
               
                  Prvi pododstavek člena 19(1) Direktive se glasi: 
               
               
                  „Razen določb prejšnjih členov, zlasti členov 5, 15 in 17, lahko Svet, na predlog Komisije, državi članici soglasno dovoli uvedbo nadaljnjih izjem ali znižanj zaradi upoštevanja posebnih politik.“
               
               
                  Nemški organi si s tem znižanjem davka prizadevajo še naprej spodbujati okoljsko manj škodljiv način za dobavo potrebne električne energije ladjam med privezom v pristaniščih in s tem izboljšati kakovost zraka v lokalnem okolju ter zmanjšati hrup. Komisija je že priporočila uporabo električne energije z obrežja kot alternativo proizvodnji električne energije na krovu plovil med privezom in tako potrdila okoljske prednosti te možnosti
                     9
                  . Trenutno standardna stopnja za električno energijo znaša 20,50 EUR/MWh, davčna ugodnost pa trenutno znaša 20,00 EUR/MWh. Upravičencem se tako obračuna najnižja davčna stopnja EU za električno energijo v skladu z direktivo o obdavčitvi energije v višini 0,50 EUR/MWh, s čimer se lahko še naprej prispeva k navedenemu cilju politike.
               
               
                  Možnost, da se uvede ugodna davčna obravnava za električno energijo z obrežja, se lahko predvidi v skladu s členom 19 Direktive, saj je njegov namen omogočiti državam članicam, da uvedejo nadaljnje izjeme ali znižanja zaradi upoštevanja posebnih politik. 
               
               
                  Nemčija je zahtevala, da se ukrep uporablja za skoraj najdaljše obdobje, ki ga dovoljuje člen 19(2), tj. šest let. Praviloma bi moralo biti obdobje uporabe odstopanja dovolj dolgo, da upravljavcev pristanišč in dobaviteljev električne energije ne bi odvrnilo od potrebnih začetnih ali nadaljnjih naložb v naprave za električno energijo z obrežja. To obdobje bo zagotovilo največjo možno pravno varnost tudi za upravljavce ladij, ki morajo načrtovati svoje naložbe v opremo na krovu. 
               
               
                  Vendar pa odstopanje ne bi smelo ogroziti nadaljnjega razvoja obstoječega pravnega okvira in upoštevati bi bilo treba prihodnjo revizijo direktive o obdavčitvi energije ter možnost, da Svet sprejme pravni akt na podlagi predloga Komisije za spremembo direktive o obdavčitvi energije. Revizija sledi oceni direktive o obdavčitvi energije
                     10
                   in sklepom Sveta o okviru EU za obdavčitev energije z dne 28. novembra 2019
                     11
                  . Svet je v svojih sklepih Komisijo pozval, naj analizira in oceni možnosti, da bi pravočasno objavila predlog za revizijo direktive o obdavčitvi energije, pa tudi, naj posebno pozornost nameni področju uporabe Direktive, najnižjim stopnjam ter posebnim znižanjem in oprostitvam davkov. 
               
               
                  Čeprav se zdi primerno odobriti dovoljenje za zahtevano obdobje, bi morala biti v teh okoliščinah veljavnost odstopanja odvisna od začetka uporabe morebitnih splošnih določb na tem področju v obdobju pred koncem leta 2025. 
               
               
                  Poleg tega so nemški organi poudarili, da so potrebni dodatni ukrepi (kot so znižanje cen drugih komponent električne energije, dnevna cena storitev, naložbe v naprave za električno energijo z obrežja, regulativni ukrepi), da bi se izboljšali okvirni pogoji za uporabo električne energije z obrežja v pristaniščih.
               
               
                  Pravila o državni pomoči
               
               
                  Znižana davčna stopnja v višini 0,50 EUR/MWh, ki jo predvidevajo nemški organi, je enaka najnižji ravni obdavčitve EU za električno energijo za poslovno rabo v skladu s členom 10 Direktive 2003/96/ES. Nemški organi trdijo, da se je shema štela za primerno v skladu s členom 25 Uredbe Komisije (ES) št. 800/2008
                     12
                   (stara različica uredbe o splošnih skupinskih izjemah). Kot je navedeno v zahtevku, je bila obstoječa shema Komisiji priglašena 11. novembra 2014 na podlagi navedenega člena 25 uredbe o splošnih skupinskih izjemah (stara različica). Navedeno določbo je nadomestil trenutni člen 44 Uredbe Komisije št. 651/2014/EU
                     13
                  , v katerem so določeni pogoji, pod katerimi se pomoč v obliki znižanja okoljskih davkov v skladu z Direktivo 2003/96/ES lahko izvzame iz obveznosti priglasitve državne pomoči. Ta predlog ne posega v kakršno koli oceno ukrepa s strani Komisije na podlagi pravil o državni pomoči. Poleg tega predlog izvedbenega sklepa Sveta ne posega v obveznost države članice, da zagotovi skladnost s pravili o državni pomoči, vključno z Uredbo Komisije št. 651/2014/EU.
               
            
            
               •Skladnost z drugimi politikami Unije
            
            
               
                  Okoljska politika in politika podnebnih sprememb
               
               
                  Zahtevani ukrep se nanaša predvsem na okoljsko politiko in politiko podnebnih sprememb EU. Ker bo ukrep prispeval k zmanjšanju uporabe goriva iz tankov na krovu plovil v pristaniščih, bo dejansko prispeval k cilju izboljšanja kakovosti zraka v lokalnem okolju in zmanjšanja hrupa. Direktiva 2008/50/ES o kakovosti zunanjega zraka
                     14
                   državam članicam nalaga, da zagotovijo, da vrednosti nekaterih onesnaževal zraka ostanejo pod mejnimi vrednostmi, ciljnimi vrednostmi in drugimi standardi kakovosti zraka, določenimi v direktivi. Zaradi te obveznosti morajo države članice poiskati rešitve za težave, kot so emisije ladij med privezom v pristaniščih, kjer je to ustrezno, pri čemer je možno, da se bo uporaba električne energije z obrežja v pristaniščih s temi težavami nadalje spodbujala kot del splošne strategije za kakovost zraka. Uporaba električne energije z obrežja se spodbuja tudi z Direktivo (EU) 2016/802
                     15
                  , ki ureja vsebnost žvepla v gorivih za plovila.
               
               
                  Ukrep bo verjetno privedel tudi do zmanjšanja emisij CO2, ker je mešanica virov električne energije iz omrežij na kopnem zaradi večje učinkovitosti sistema in drugačnih uporabljenih goriv ogljično manj intenzivna kakor električna energija, proizvedena na krovu z uporabo goriva iz tankov. V zvezi s tem so nemški organi poudarili, da čeprav je dejanski prihranek emisij CO2 odvisen od kakovosti uporabljene električne energije, bi v nemški mešanici virov električne energije ocenjen prihranek znašal približno 30 %, v prihodnosti pa naj bi se ta delež še povečal. Poleg tega nemški organi pričakujejo, da bi se lahko lokalne emisije onesnaževal zraka (NOx, SOx, PM10, PM2,5) iz proizvodnje električne energije na krovu v celoti zmanjšale z uporabo električne energije z obrežja, poleg tega pa bi se lahko znatno zmanjšale tudi emisije hrupa.
               
               
                  Po navedbah nemških organov ladijski motorji pri proizvodnji 1 kWh električne energije okvirno povzročijo spodaj navedene emisije, ki bi se zato lahko z vsako kWh električne energije z obrežja zmanjšale:
               
            
            
                     
                        Vrsta plovila
                     
                  
                  
                     
                        g
                     
                     
                        CO2/kWh
                     
                  
                  
                     
                        g
                     
                     
                        NOx/kWh
                     
                  
                  
                     
                        g
                     
                     
                        SOx/kWh
                     
                  
                  
                     
                        g
                     
                     
                        PM/kWh
                     
                  
               
                     
                        Kontejnerska ladja
                     
                  
                  
                     
                        640
                     
                  
                  
                     
                        12,0
                     
                  
                  
                     
                        0,39
                     
                  
                  
                     
                        0,19
                     
                  
               
                     
                        Tanker za prevoz plina/nafte/kemikalij
                     
                  
                  
                     
                        704
                     
                  
                  
                     
                        12,5
                     
                  
                  
                     
                        0,43
                     
                  
                  
                     
                        0,18
                     
                  
               
                     
                        Tovorna ladja za prevoz suhega razsutega tovora
                     
                  
                  
                     
                        699
                     
                  
                  
                     
                        13,0
                     
                  
                  
                     
                        0,43
                     
                  
                  
                     
                        0,18
                     
                  
               
                     
                        Konvencionalno večnamensko plovilo
                     
                  
                  
                     
                        692
                     
                  
                  
                     
                        14,1
                     
                  
                  
                     
                        0,42
                     
                  
                  
                     
                        0,18
                     
                  
               
                     
                        Ladja za križarjenje
                     
                  
                  
                     
                        679
                     
                  
                  
                     
                        12,0
                     
                  
                  
                     
                        0,41
                     
                  
                  
                     
                        0,18
                     
                  
               
                     
                        Drugo pomorsko plovilo
                     
                  
                  
                     
                        737
                     
                  
                  
                     
                        –
                     
                  
                  
                     
                        0,45
                     
                  
                  
                     
                        0,18
                     
                  
               
                     
                        Plovilo za plovbo po celinskih plovnih poteh
                     
                  
                  
                     
                        721
                     
                  
                  
                     
                        8,1
                     
                  
                  
                     
                        0,04
                     
                  
                  
                     
                        0,15
                     
                  
               
                     
                        Pristaniško vozilo
                     
                  
                  
                     
                        726
                     
                  
                  
                     
                        –
                     
                  
                  
                     
                        0,04
                     
                  
                  
                     
                        0,15
                     
                  
               
         
            
               
               
                  Energetska politika
               
               
                  Ukrep je v skladu z Direktivo 2014/94/EU o vzpostavitvi infrastrukture za alternativna goriva
                     16
                  , ki obravnava vprašanje namestitve naprav za oskrbo z električno energijo z obrežja v pristaniščih, v katerih obstaja povpraševanje po takih napravah in v katerih stroški niso nesorazmerni glede na koristi, vključno z okoljskimi koristmi. Ukrep se priznava tudi kot cilj skupnega interesa za dodelitev državne pomoči v skladu s členom 107(1) PDEU
                     17
                  .
               
               
                  Pri tem je treba opozoriti, da je pomemben razlog za neugoden konkurenčni položaj električne energije z obrežja dejstvo, da za alternativo, tj. električno energijo, proizvedeno na krovu plovil v morskih pristaniščih, zdaj velja popolna oprostitev čistega davka: iz obdavčitve ni izvzeto le gorivo iz tankov, porabljeno za proizvodnjo električne energije, kar ustreza normalnim razmeram iz člena 14(1)(a) Direktive 2003/96/ES, temveč tudi električna energija, proizvedena na krovu plovil (glej člen 14(1)(c) Direktive 2003/96/ES). Čeprav se slednja izjema morda težko šteje za usklajeno z okoljskimi cilji Unije, vseeno odraža upoštevanje praktičnosti. Obdavčitev električne energije, proizvedene na krovu, namreč zahteva od lastnika ladje – ki ima pogosto sedež v tretji državi – ali upravljavca izjavo o količini porabljene električne energije. V izjavi bi moral biti opredeljen tudi delež električne energije, porabljen v teritorialnih vodah države članice, v kateri je treba plačati davek. Obvezna priprava take izjave za teritorialne vode vsake zadevne države članice bi za lastnike ladij pomenila veliko upravno obremenitev. Podobno velja za plovbo po celinskih plovnih poteh in neobvezno davčno obravnavo v skladu s členom 15(1)(f) Direktive (ki jo izvaja Nemčija). V teh razmerah je lahko upravičeno, da se uporaba električne energije z obrežja, ki pomeni možnost manjšega onesnaževanja, ne postavlja v slabši položaj in da se Nemčiji dovoli uporaba znižane stopnje obdavčitve.
               
               
                  Prometna politika
               
               
                  Ukrep je v skladu s Priporočilom Komisije 2006/339/ES o spodbujanju uporabe električne energije z obrežja pri ladjah med privezom v pristaniščih Unije
                     18
                   ter Sporočilom Komisije „Strateški cilji in priporočila za pomorsko prometno politiko EU
                     19
                  “.
               
               
                  Notranji trg in poštena konkurenca
               
               
                  Z vidika notranjega trga in poštene konkurence ukrep zgolj zmanjšuje obstoječe davčno izkrivljanje med konkurenčnima viroma električne energije za ladje med privezom, tj. med proizvodnjo električne energije na krovu in električno energijo z obrežja, ki ga je povzročila oprostitev davka za goriva iz tankov.
               
               
                  V zvezi s konkurenco med upravljavci plovil je treba najprej omeniti, da za zdaj zelo malo plovil uporablja električno energijo z obrežja na komercialni podlagi. Precejšnje izkrivljanje konkurence bi lahko nastalo samo med plovili, ki bi uživala ugodnosti zahtevanega ukrepa na podlagi preusmeritve na električno energijo z obrežja, in plovili, ki bi še naprej uporabljala proizvodnjo na krovu. Čeprav na natančne napovedi stroškov odločilno vplivajo spremembe cen nafte in jih je zato zelo težko pripraviti, pa najnovejše razpoložljive ocene (v skladu s podatki, ki jih je predložila Nemčija) kažejo, da na splošno celo popolna oprostitev davka v večini primerov ne bi znižala operativnih stroškov električne energije z obrežja pod raven stroškov proizvodnje električne energije na krovu
                     20
                  . Zato popolna oprostitev davka v nobenem primeru ne bi pomenila znatne konkurenčne prednosti za upravljavce plovil, ki uporabljajo električno energijo z obrežja, v primerjavi z upravljavci, ki uporabljajo proizvodnjo na krovu. V tem primeru je precejšnje izkrivljenje, kakršno je omenjeno zgoraj, še manj verjetno, saj bo Nemčija spoštovala najnižjo raven obdavčitve električne energije za poslovno uporabo, predpisano z Direktivo 2003/96/ES. 
               
               
                  Kot je bilo že omenjeno, Nemčija poleg tega omogoča davčne ugodnosti v obliki znižane davčne stopnje, zaračunane pri dobavi (potrebno je dovoljenje), ali vračila davka. V primeru znižanja pri dobavi se lahko zgodi, da dobavitelj električne energije davčnih ugodnosti ne bo prenesel na končnega potrošnika, to je upravljavca ladje, ali pa bo nanj prenesel le del teh ugodnosti. Sicer pa nemški organi menijo, da se davčne ugodnosti običajno prenesejo na končnega potrošnika. Vendar celo v primerih, ko se znižanje davka v celoti prenese na upravljavce ladij, ki prejmejo električno energijo z obrežja, obdavčeno po najnižji ravni, kakor jo določa Direktiva 2003/96/ES, ti dejansko ne pridobijo gospodarske prednosti v primerjavi z upravljavci, ki ustvarjajo lastno električno energijo na krovu, saj je ta električna energija izvzeta iz obdavčitve. Po mnenju nemških organov nadomestitev lastne proizvodnje na krovu z električno energijo z obrežja, obdavčeno po najnižji veljavni ravni, ne bo privedla do skupne stroškovne prednosti.
               
               
                  Poleg tega bo dostop do električne energije z obrežja na voljo za zadevne ladje, ne glede na njihovo zastavo, ne da bi to povzročilo ugodnejše davčno obravnavanje nacionalnih gospodarskih subjektov v primerjavi z njihovimi konkurenti iz drugih držav članic EU.
               
               
                  Glede konkurence med pristanišči se lahko pričakuje, da bo morebitni vpliv na trgovino med državami članicami, ki bi lahko nastal, če bi plovila spremenila smer zaradi možnosti uporabe električne energije z obrežja po znižani davčni stopnji, zanemarljiv. Ker kljub znižanju davka vsaj kratkoročno ni verjetno, da bi, kakor je navedeno zgoraj, uporaba električne energije z obrežja postala gospodarnejša od proizvodnje električne energije na krovu, tudi ni verjetno, da bi znižanje davka za električno energijo z obrežja pomembno izkrivljalo konkurenco med pristanišči, ker bi spodbujalo plovila k spremembi poti zaradi te možnosti. Nemški organi trdijo, da imajo pri izboru pristanišč pomembno vlogo drugi dejavniki (na primer namembni kraj blaga ali potnikov ali drugi gospodarski dejavniki), zato se zdi, da zgolj razpoložljivost električne energije z obrežja ni odločilna. 
               
               
                  Nemški organi poleg tega poudarjajo, da je uporaba električne energije z obrežja omejena tudi zaradi pomanjkanja mednarodno dogovorjenih tehničnih standardov za priključitev plovil na omrežje električne energije, v nekaterih primerih pa tudi zaradi pomanjkanja zmogljivosti za oskrbo z električno energijo z obrežja.
               
               
                  Zaradi obdobja, za katero se predlaga podaljšanje odobritve za uporabo znižane davčne stopnje, je malo verjetno, da se bo analiza iz prejšnjih odstavkov spremenila pred datumom izteka ukrepa, razen če se bodo sedanji okvir in razmere znatno spremenili.
               
            
            
               2.PRAVNA PODLAGA, SUBSIDIARNOST IN SORAZMERNOST
            
            
               •Pravna podlaga
            
            
               
                  Člen 19 Direktive Sveta 2003/96/ES.
               
            
            
               •Subsidiarnost (za neizključno pristojnost) 
            
            
               
                  Področje posredne obdavčitve, ki ga obravnava člen 113 PDEU, samo po sebi ni v izključni pristojnosti Evropske unije v smislu člena 3 PDEU.
               
               
                  Vendar ima Svet v skladu s členom 19 Direktive 2003/96/ES v okviru sekundarne zakonodaje izključno pristojnost, da državam članicam dovoli uporabo nadaljnjih izjem ali znižanj v smislu navedene določbe. Zato države članice ne morejo prevzeti te naloge Sveta. Posledično se načelo subsidiarnosti za ta izvedbeni sklep ne uporablja. Vsekakor pa tega dokumenta v skladu s Protokolom št. 2 k Pogodbama ni treba posredovati nacionalnim parlamentom za preverjanje skladnosti z načelom subsidiarnosti, saj ne gre za osnutek zakonodajnega akta.
               
            
         
         
            
               •Sorazmernost
            
            
               
                  Predlog je v skladu z načelom sorazmernosti. Znižanje davkov ne presega tistega, kar je potrebno za doseganje zadevnega cilja.
               
            
            
               •Izbira instrumenta
            
            
               
                  Predlagani instrument je izvedbeni sklep Sveta. Člen 19 Direktive 2003/96/ES določa le to vrsto ukrepa.
               
            
            
               3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA
            
            
               •Naknadne ocene/preverjanja primernosti obstoječe zakonodaje
            
            
               
                  Za ta ukrep ni potrebna ocena obstoječe zakonodaje.
               
            
            
               •Posvetovanja z zainteresiranimi stranmi
            
            
               
                  Ta predlog temelji na zahtevi Nemčije in zadeva le to državo članico.
               
            
            
               •Zbiranje in uporaba strokovnih mnenj
            
            
               
                  Zunanje strokovno mnenje ni bilo potrebno.
               
            
            
               •Ocena učinka
            
            
               
                  Ta predlog se nanaša na dovoljenje posamezni državi članici na njeno zahtevo in ne zahteva ocene učinka.
               
               
                  Kot je bilo že navedeno, informacije, ki jih je predložila Nemčija, kažejo na to, da bo ukrep imel omejen učinek na davčne prihodke, davčna stopnja za električno energijo z obrežja pa bo še vedno nad najnižjo ravnjo obdavčitve, ki jo določa Direktiva 2003/96/ES. Nemčija pričakuje, da bo ukrep imel pozitiven učinek na doseganje njenih okoljskih ciljev in zlasti na izboljšanje kakovosti zraka v lokalnem okolju ter zmanjšanje hrupa v pristaniških mestih.
               
               
                  Natančneje, v skladu z ocenami davčnih izdatkov zaradi ukrepa, ki so jih pripravili nemški organi, se za naslednja leta pričakuje izguba v višini 2 milijona EUR na leto. 
               
               
                  Obenem pa so lahko okoljske koristi znatne. Nemški organi so poudarili, da čeprav je dejanski prihranek emisij CO2 odvisen od kakovosti uporabljene električne energije, bi v nemški mešanici virov električne energije ocenjen prihranek znašal približno 30 %, v prihodnosti pa naj bi se ta delež še povečal. Poleg tega nemški organi pričakujejo, da bi se lahko lokalne emisije onesnaževal zraka (NOx, SOx, PM10, PM2,5) iz proizvodnje električne energije na krovu v celoti zmanjšale z uporabo električne energije z obrežja, poleg tega pa bi se lahko znatno zmanjšale tudi emisije hrupa.
               
            
            
               •Primernost in poenostavitev ureditve
            
            
               
                  Ukrep ne predvideva poenostavitve. Je rezultat zahtevka Nemčije in zadeva le to državo članico.
               
            
            
               •Temeljne pravice
            
            
               
                  Ukrep ne vpliva na temeljne pravice.
               
            
         
         
            
               4.PRORAČUNSKE POSLEDICE
            
            
               
                  Ta ukrep Uniji ne nalaga finančnega ali upravnega bremena. Predlog zato ne vpliva na proračun Unije.
               
            
            
               5.DRUGI ELEMENTI
            
            
               •Načrti za izvedbo ter ureditev spremljanja, ocenjevanja in poročanja
            
            
               
                  Načrt za izvedbo ni potreben. Ta predlog se nanaša na dovoljenje za znižanje davka za eno samo državo članico na njeno lastno zahtevo. Določeno je za omejeno obdobje do 31. decembra 2025. Uporabljena davčna stopnja bo enaka najnižji ravni obdavčitve, določeni v direktivi o obdavčitvi energije. Ukrep je mogoče oceniti v primeru zahtevka za podaljšanje po izteku obdobja veljavnosti.
               
            
            
               •Obrazložitveni dokumenti (za direktive)
            
            
               
                  Za predlog niso potrebni obrazložitveni dokumenti o prenosu. 
               
            
            
               •Natančnejša pojasnitev posameznih določb predloga
            
            
               
                  Člen 1 določa, da se Nemčiji dovoli uporaba znižane stopnje obdavčitve za električno energijo, neposredno zagotovljeno plovilom med privezom v nemških pristaniščih (t. i. električno energijo z obrežja), razen za plovila za zasebne namene. Davčna stopnja ne sme biti nižja od 0,50 EUR/MWh, kar je najnižja raven obdavčitve električne energije za poslovno rabo, ki jo določa Direktiva. Za plovila za zasebne namene, kot so opredeljena v drugem pododstavku člena 14(1)(c) Direktive 2003/96/ES, ne bo mogoče zagotoviti električne energije po znižani stopnji.
               
               
                  Člen 2 določa, da se zahtevano dovoljenje odobri z učinkom od 17. julija 2020, da se zagotovi kontinuiteta z veljavnim Izvedbenim sklepom Sveta 2014/722/EU, do 31. decembra 2025, kar je znotraj najdaljšega dovoljenega obdobja šestih let, določenega v Direktivi, kot je zahtevala Nemčija.
               
            
            
               2020/0207 (NLE)
            
            
               Predlog
            
            
               IZVEDBENI SKLEP SVETA
            
            
               o dovoljenju Nemčiji, da v skladu s členom 19 Direktive 2003/96/ES uporabi znižano stopnjo obdavčitve za električno energijo, neposredno zagotovljeno plovilom med privezom v pristanišču
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije, 
            
            
               ob upoštevanju Direktive Sveta 2003/96/ES z dne 27. oktobra 2003 o prestrukturiranju okvira Skupnosti za obdavčitev energentov in električne energije
                  21
                in zlasti člena 19 Direktive,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Nemčiji je bilo z Izvedbenim sklepom Sveta 2014/722/EU
                  22
                dovoljeno, da v skladu s členom 19 Direktive 2003/96/ES do 16. julija 2020 uporablja znižano stopnjo obdavčitve za električno energijo, neposredno zagotovljeno plovilom med privezom v pristanišču (v nadaljnjem besedilu: električna energija z obrežja).
            
         
         
            
               (2)Nemčija je z dopisom z dne 29. januarja 2020 zaprosila za dovoljenje, da še naprej uporablja znižano stopnjo obdavčitve za električno energijo z obrežja v skladu s členom 19 Direktive 2003/96/ES.
            
            
               (3)Z nameravano uporabo znižane davčne stopnje si Nemčija prizadeva še naprej spodbujati uporabo električne energije z obrežja. Uporaba te električne energije velja za okoljsko manj škodljiv način dobave potrebne električne energije ladjam med privezom v pristaniščih v primerjavi s porabo goriv iz tankov teh plovil.
            
            
               (4)Ker uporaba električne energije z obrežja preprečuje emisije onesnaževal zraka, ki izvirajo iz porabe goriv iz tankov plovil, prispeva k izboljšanju kakovosti zraka v lokalnem okolju pristaniških mest in zmanjšanju hrupa. Zaradi posebnih pogojev strukture za proizvodnjo električne energije v Nemčiji se za uporabo električne energije z obrežja namesto električne energije, proizvedene z uporabo goriv iz tankov plovil, pričakuje zlasti zmanjšanje emisij CO2 in drugih onesnaževal zraka ter hrupa. Zato se pričakuje, da bo ukrep prispeval k doseganju ciljev politike Unije na področju okolja, zdravja in podnebja.
            
            
               (5)Dovoljenje Nemčiji za uporabo znižane stopnje obdavčitve za električno energijo z obrežja ne presega tistega, kar je potrebno za doseganje večje uporabe te energije, saj bo v večini primerov proizvodnja električne energije na krovu ostala konkurenčnejša možnost. Iz istega razloga in ker je sedanja stopnja uveljavljanja te tehnologije na trgu razmeroma nizka, je malo verjetno, da bi ukrep v času veljavnosti povzročil znatna izkrivljanja konkurence, zato ne bo negativno vplival na pravilno delovanje notranjega trga.
            
            
               (6)V skladu s členom 19(2) Direktive 2003/96/ES mora biti vsako dovoljenje, odobreno na podlagi navedenega člena, strogo časovno omejeno. Da bi se zagotovilo, da je obdobje veljavnosti dovoljenja dovolj dolgo, da ne odvrne ustreznih gospodarskih subjektov od potrebnih naložb, je primerno odobriti zahtevano dovoljenje do 31. decembra 2025. Vendar bi se moralo dovoljenje prenehati uporabljati na dan začetka uporabe kakršnih koli splošnih določb o davčnih ugodnostih za električno energijo z obrežja, ki jih sprejme Svet na podlagi člena 113 ali katere koli druge ustrezne določbe Pogodbe o delovanju Evropske unije, če bi se take določbe začele uporabljati pred 31. decembrom 2025.
            
            
               (7)Da se zagotovi pravna varnost za upravljavce pristanišč in ladij ter prepreči morebitno povečanje upravnega bremena za distributerje in redistributerje električne energije, ki bi ga lahko povzročile spremembe davčne stopnje, obračunane za električno energijo z obrežja, bi bilo treba zagotoviti, da lahko Nemčija uporablja znižano stopnjo obdavčitve za električno energijo z obrežja brez prekinitve. Zato bi bilo treba zahtevano dovoljenje odobriti z učinkom od 17. julija 2020, da bi neprekinjeno sledilo prejšnji ureditvi na podlagi Izvedbenega sklepa Sveta 2014/722/EU.
            
            
               (8)Ta sklep ne posega v uporabo pravil Unije o državni pomoči –
            
            
               SPREJEL NASLEDNJI SKLEP: 
            
            
               Člen 1
            
            
               Nemčiji se dovoli uporaba znižane stopnje obdavčitve za električno energijo, ki se neposredno zagotavlja plovilom med privezom v pristanišču („električna energija z obrežja“), razen za plovila za zasebne namene, pod pogojem, da se upoštevajo najnižje ravni obdavčitve iz člena 10 Direktive 2003/96/ES.
            
            
               Člen 2
            
            
               Ta sklep se uporablja od 17. julija 2020 do 31. decembra 2025.
            
            
               Če Svet na podlagi člena 113 ali katere koli druge ustrezne določbe Pogodbe o delovanju Evropske unije določi splošna pravila o davčnih ugodnostih za električno energijo z obrežja, se ta sklep preneha uporabljati na dan začetka uporabe navedenih splošnih pravil.
            
            
               Člen 3
            
            
               Ta sklep je naslovljen na Zvezno republiko Nemčijo.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  
                        UL L 283, 31.10.2003, str. 51.
               
               
                  
                     (2)
                  
                        UL L 300, 18.10.2014, str. 55.
               
               
                  
                     (3)
                  
                        UL L 191, 22.7.2011, str. 22.
               
               
                  
                     (4)
                  
                        Izraz „plovila za zasebne namene“ je opredeljen v drugem pododstavku člena 14(1)(c) Direktive 2003/96/ES.
               
               
                  
                     (5)
                  
                        Opredeljena v zahtevku kot vse ladje, čolni in plavajoče konstrukcije na motorni pogon, zajete v poglavju 89 kombinirane nomenklature.
               
               
                  
                     (6)
                  
                        Kot je določeno v nacionalnem pravu, se ukrep ne uporablja za električno energijo z obrežja, dobavljeno vodnim plovilom, dokler so v ladjedelnici.
               
               
                  
                     (7)
                  
                        Uredba Komisije (ES) št. 800/2008 z dne 6. avgusta 2008 o razglasitvi nekaterih vrst pomoči za združljive s skupnim trgom z uporabo členov 87 in 88 Pogodbe (Uredba o splošnih skupinskih izjemah) (UL L 214, 9.8.2008, str. 3).
               
               
                  
                     (8)
                  
                        Uredba Komisije (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L 187, 26.6.2014, str. 1).
               
               
                  
                     (9)
                  
                        Priporočilo Komisije 2006/339/ES z dne 8. maja 2006 o spodbujanju uporabe električne energije z obrežja pri ladjah med privezom v pristaniščih Skupnosti (UL L 125, 12.5.2006).
               
               
                  
                     (10)
                  
                        SWD(2019) 329 final.
               
               
                  
                     (11)
                  
                        Sklepi Sveta z dne 28. novembra 2019, 14608/19, FISC 458. 
               
               
                  
                     (12)
                  
                        Uredba Komisije (ES) št. 800/2008 z dne 6. avgusta 2008 o razglasitvi nekaterih vrst pomoči za združljive s skupnim trgom z uporabo členov 87 in 88 Pogodbe (Uredba o splošnih skupinskih izjemah) (UL L 214, 9.8.2008, str. 3).
               
               
                  
                     (13)
                  
                        Uredba Komisije (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L 187, 26.6.2014, str. 1).
               
               
                  
                     (14)
                  
                        Direktiva 2008/50/ES Evropskega parlamenta in Sveta z dne 21. maja 2008 o kakovosti zunanjega zraka in čistejšem zraku za Evropo (UL L 152, 11.6.2008, str. 1).
               
               
                  
                     (15)
                  
                        Direktiva (EU) 2016/802 Evropskega parlamenta in Sveta z dne 11. maja 2016 glede zmanjšanja vsebnosti žvepla v nekaterih vrstah tekočega goriva (UL L 132, 21.5.2016, str. 58).
               
               
                  
                     (16)
                  
                        Direktiva 2014/94/EU Evropskega parlamenta in Sveta z dne 22. oktobra 2014 o vzpostavitvi infrastrukture za alternativna goriva (UL L 307, 28.10.2014, str. 1).
               
               
                  
                     (17)
                  
                        C(2014) 2231 final z dne 9. aprila 2014 (Državna pomoč SA.37322 (2013/N), Nemčija – Alternativna oskrba ladij za križarjenje z električno energijo v pristanišču Hamburg (Altona – HafenCity)).
               
               
                  
                     (18)
                  
                        Priporočilo Komisije 2006/339/ES z dne 8. maja 2006 o spodbujanju uporabe električne energije z obrežja pri ladjah med privezom v pristaniščih Skupnosti (UL L 125, 12.5.2006).
               
               
                  
                     (19)
                  
                        Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij – Strateški cilji in priporočila za pomorsko prometno politiko EU do leta 2018 (COM(2009) 8 final z dne 21. januarja 2009).
               
               
                  
                     (20)
                  
                        Glej Generalni direktorat Evropske komisije za okolje: „Pogodba o storitvah v zvezi z emisijami z ladij: dodelitev, zmanjšanje in tržno usmerjeni instrumenti, Naloga 2a – električna energija z obrežja, avgust 2005“, 
                  http://ec.europa.eu/environment/air/pdf/task2_shoreside.pdf
                  . Analiza stroškov je pripravljena za tri pristanišča: Göteborg (Švedska), Juneau in Long Beach (ZDA).
               
               
                  
                     (21)
                  
                        UL L 283, 31.10.2003, str. 51.
               
               
                  
                     (22)
                  
                        Izvedbeni sklep Sveta 2014/722/EU z dne 14. oktobra 2014 o dovoljenju Nemčiji, da v skladu s členom 19 Direktive 2003/96/ES uporabi znižano stopnjo obdavčitve za električno energijo, neposredno zagotovljeno plovilom med privezom v pristanišču (UL L 300, 18.10.2014, str. 55).